kardosdrur/scandi-wiki huggingface dataset:
På vej

{{Album
 |Titel         = På vej
 |Kunstner      = Gnags
 |Type          = Studiealbum
 |Spor          = 9
 |Genre         = Rock, folk-rock
 |Længde        = 
 |Sprog         = Dansk
 |Indspillet    = 1973 i Rosenberg-studiet
 |Udgivet       = 1973
 |Producer      = Gnags
 |Lydtekniker   = Freddy Hansson
 |Udgiver       = Philips (6318 016)
 |Musikere      = Gnags:
 Peter A.G. Nielsen (sang, bas)
 Jens G. Nielsen (trommer, percussion, kor)
 Jacob Riis-Olsen (guitar, fløjte, kor)
 Ivan Sørensen (klaver, keyboards, guitar, kor) 
Øvrige medvirkende:
 Ole Pihl (covertegning)
 Sanne Salomonsen (kor)
 Sanne Brüel (kor)
 Finn Otto Hansen, Nulle, Fessor, Bent Jægdig
 |Anmeldelser   = 
 |Hitlister     = 
 |Priser        = 
 |Før           =
 |Nu            = På vej'  (1973)
 |Efter         = Del af en ring  (1975)
 |Langtype      = 
 |Kompileret af = 
 |Diverse       = 
}}På vej er navnet på Gnags' debutalbum, udgivet i 1973 på Magnet, en underafdeling af Philips under ledelse af Johnny Reimar. Det blev indspillet mellem 1972 og 1973 i det den gang meget benyttede Rosenberg-studie i København, produceret af bandet selv og med Freddy Hansson som lydtekniker. Gnags var da en kvartet med Peter A.G. Nielsen (sang, bas), Jens G. Nielsen (trommer), Jacob Riis-Olsen (guitar) og Ivan Sørensen (keyboards). Albummet gjorde Gnags landskendte og solgte mellem 7000 og 8000 eksemplarer.På vej kan karakteriseres ved et blødt udtryk, hvor klaver og keyboards (herunder elorgel og cembalo) har en fremtrædende plads. Dertil kommer mange korstemmer og en del temposkift, der ifølge Peter Deleuran og Jan Knus medfører, at både musikken og lytteren aldrig falder til ro. Teksterne er af samme forfattere beskrevet som "Lidt vel højt oppe" og som liggende på "abstrakt, generelt og filosofisk plan, fremfor den konkrete og hverdagsagtige sansning og erfaring".

I eftertiden er pladen af musikkritikere flere gange blevet betegnet som mindre vellykket: Udover Deleurans og Knus' vurderinger,  som er refereret ovenfor, blev På vej i Politikens Dansk Rock Leksikon fra 2002 kun tildelt én ud af fem stjerner. I 2010, hvor albummet blev genudgivet som en del af bokssættet Dansk Rock Historie 1965-1978, blev det af Gaffas anmelder Torben Holleufer tildelt tre ud af seks stjerner, bl.a. med ordene "Som titlen antyder var Gnags på vej, men bestemt ikke ankommet endnu".

 Numre 
 Side 1 
 "Du er dig" (2:50)
 "Godag godag" (6:06)
 "Farvelfærd" (6:40)
 "Politiktak" (0:30)
 "Kloden rokker" (4:33)
 Side 2 
 "Der er så meget" (3:58)
 "Jeg bringer håb" (5:42)
 "Bryd op rejs ud" (3:39)
 "Solsangen" (7:29)

 Noter 

 Litteratur 
 Bille, Torben (red. 2002): Dansk Rock Leksikon. København: Politikens Forlag
 Deleuran, Peter & Jan Knus (1985): Gnags – Kan I høre noget. Aarhus: Forlaget Modtryk
 Holleufer, Torben (2010): "Danskrockens hellige gral – No less" . Artikel, Gaffa (03-03-2012)
 Sneum, Jan (red. 1983): Rock nu – Politikens ny-rock leksikon''. København: Politikens Forlag

Eksterne henvisninger 
 Discogs – Gnags – På vej (03-03-2012)
 På vej på Gnags.dk (inkl. tekster)  (18-03-2012)

Gnags-album
Debutalbum fra 1973
Debutalbum fra Danmark
Ib Ravn

Ib Ravn (født 1956) er en dansk videnskabsteoretiker, som har ledet gruppen "Facilitering af videnprocesser" under forskningsprogrammet "Organisation og Læring", hvis formål er at udforme, medvirke ved og forske i processer til læring og videndeling på møder, ved konferencer, i netværk og i organisationer.

Ib Ravn er uddannet B.Sc. 1980 i Systems and Management fra The City University, London, og Ph.D. 1989 i Social Systems Sciences fra The Wharton School of Business, University of Pennsylvania, Philadelphia, USA.

1982-83 var han instruktor ved Department of Cybernetic Systems, San José State University, Californien, USA, 1984-87 Systems Research Associate ved The Wharton School of Business (bl.a. forskning i alkoholkontrolpolitik), 1989-94 forlagsredaktør på Munksgaard og Rosinante (blandt ander redaktør for bogserierne Nysyn og Prisme om videnskab og tilværelsestolkning), 1994-97 forskningsadministrator ved Forskningscenter for Livskvalitet og var 1997-2002 rådgiver for ENCORE – først i Amphion og fra 1999 i Nellemann Konsulenterne A/S. Ravn har siden 2002 været lektor og forskningsleder ved Institut for Læring, Danmarks Pædagogiske Universitetsskole, Aarhus Universitet (indtil 2008: Learning Lab Denmark), hvor han har beskæftiget sig med forskning og udvikling inden for facilitering (metoder til læring og videndeling mellem mennesker på konferencer og ved møder, i netværk og i organisationer generelt).

Ib Ravn var i 1985 medstifter af Paradigma, tidsskrift om videnskab og virkeligheder, hvor han indtil 1990 var en af redaktørerne. Tidsskriftet formidlede de nye videnskaber i Danmark.

1995-96 var Ravn litteraturanmelder ved Berlingske Tidende (naturvidenskab) og 1996-2003 litteraturanmelder ved Politiken (natur- og samfundsvidenskab). Ravn har skrevet en lang række kronikker, holdt foredrag og givet interviews mm. om forskellige emner.

Ib Ravn er desuden aktivt bestyrelsesmedlem af foreningen Gode Penge, der arbejder for at ændre den måde, hvorpå pengeskabelsen i samfundet foregår.

Forfatterskab 
 Facilitering - ledelse af møder der skaber værdi og mening; 2011 ;

Kilder 
 CV på Ib Ravns hjemmeside

Noter 

Videnskabsteoretikere fra Danmark
Ansatte ved Aarhus Universitet
Faglitterære forfattere fra Danmark
Litteraturkritikere fra Danmark
Journalister ved Politiken
Debattører fra Danmark
Redaktører fra Danmark
Videnskabsformidlere fra Danmark
Journalister ved Berlingske
Dansksprogede forfattere fra Danmark
Atomic Swing

Atomic Swing er en svensk rockgruppe som i 1990-erne havde flere hits, frem for alt "Stone Me Into the Groove" og "Smile". Bandet blev dannet i 1992, hvor de havde et stort gennembrud, ikke blot i Sverige, men også i flere andre europæiske lande samt i Japan og Australien, hvor de turnerede flitigt. Atomic Swing blev opløst i maj 1997, men gjorde comeback i maj 2006 med albummet The Broken Habanas.

Medlemmer 
 Niclas Frisk – sang, guitar
 Micke Lohse – keyboards
 Henrik Berglund – trommer
 Petter Orwin – bas
 Anders Graham Pålsson – bas 1996-1997

Musikvideoer 
 Stone me into the groove, regi Mårten Levin
 Smile, regi Mårten Levin och Mikael Håfström
 Panicburg city, regi Mårten Levin

Diskografi 
 1993 A Car Crash in the Blue
 1994 Bossanova Swap Meet
 1997 Fluff
 1998 In Their Finest Hour (opsamlingsalbum)
 2006 The Broken Habanas

Eksterne henvisninger 
 From Venus To Atomic
 

Rockgrupper fra Sverige
Musikgrupper fra 1992
Gidselhåndteringsbog

Gidselhåndteringsbog (en. Coping with capture – Hostage Handbook on Somali Pirates), Søfartens Ledere har i samarbejde med Citadel Solutions, i februar 2012, udgivet en engelsksproget international gidselhåndbog.

Formålet med bogen er anvisning af praktisk håndtering af piratrelaterede krisesituationer.

Ekstern henvisninger og kilder 
 Maritime Danmark – Søfartens Ledere lancerer gidselhåndbog
 Coping with Capture – The educated hostage 

Opslagsværker
Sørøveri
Gidseltagning
Georg Christopher Stürup

Georg Christopher Stürup (7. september 1678 – 15. april 1762) var en dansk officer.

Hans fader, Christen Jensen Stürup, en vendelbo af oprindelse, faldt 1710 ved Helsingborg som kaptajn i Fodgarden; moderen hed Cathrine Arn. Stürup blev 1701 fændrik ved fynske hvervede infanteriregiment, 1702 sekondløjtnant, 1704 forsat til Fodgarden, 1707 premierløjtnant, 1710 kaptajn ved Prins Christians Regiment, 1712 major, 1720 oberstløjtnant, 1732 oberst, 1733 chef for sydjyske nationalregiment, 1737 for holstenske hvervede regiment, 1742 generalmajor, 1743 kommandant i Fredericia, 1744 i Glückstadt, 1750 deputeret i Generalkommissariatet for Landetaten, 1753 medlem af den kommission, der udarbejdede det bekendte infanterireglement, 1752 hvid ridder, 1755 generalløjtnant, 1761 virkelig general. Han døde 15. april 1762 og havde 1727 ægtet Margrethe Friis (død 1746), datter af borgmester i København Sigfred Friis (Dverig).

Stürup var 1750 blevet adlet, men havde kun døtre, der alle døde før faderen. Fra en broder af ham nedstammer den nulevende familie Stürup, af hvilken den tapre oberstløjtnant Jacob Hansen Stürup (født 29. september 1792) faldt ved Oversø 24. april 1848 som kommandør for 2. jægerkorps.

Kilder 
 H.W. Harbou, "Georg Christopher Stürup", i: C.F. Bricka (red.), Dansk Biografisk Lexikon, København: Gyldendal 1887-1905.

Generaler fra Danmark
Riddere af Dannebrog (1671-1808)
Danskere i 1700-tallet
Personer i Dansk Biografisk Leksikon
Kollegiedeputerede fra Danmark
Wave Dragon

Wave Dragon er en bølgemaskine der producerer energi ved at en bølge skyller ind over maskinen, der derved sætter gang i en turbine, et såkaldt overskylningsanlæg. Denne maskine udskiller sig fra andre ved at have fangarme monteret på hver side af turbinen. Herved ledes bølgerne ind til anlægget med turbinen, hvilket resulterer i større bølger til turbinen.

Maskinen har været testet på Aalborg Universitet i deres bølgebassin i en årrække. 

Wave Dragon har været testet i Nissum Bredning fra marts 2003 til januar 2005 med en skalamodel på 20kW.

Eksterne henvisninger 
 Wave Dragons hjemmeside
 Artikel fra ingeniøren den 17. februar 2004

Bølgeenergi i Danmark
Bølgekraftværker
Guanchemumie

Guanchemumie, de gamle oprindelige indbyggere på De Teneriffa (Guancher) mumificerede deres døde. Denne praksis har til opgave at bevare kroppen for livet efter døden. 

I Museo de la Naturaleza y el Hombre (Museet for natur og mennesket, arkæologisk museum) i Santa Cruz de Tenerife som også har flere mumier end de nedenfor nævnte.

Historie 
Ifølge undersøgelser foretaget ved hjælp af metoden af kulstof-14 dateringer til strækker begravelsemetoden sig fra perioden mellem det tredje århundrede e.Kr og indtil det tidspunkt hvor erobringen af de kanariske øer i det femtende århundrede e.Kr. Mummification mellem Guancherne ligner i mange henseender den, praktiseret af de gamle egyptere.

Mummification blev ikke brugt blandt hele Guancher befolkning, der er flere processer der viser en vis nedbrydning i begravelsespraksis, der svarer til en social og økonomisk forskel mellem de forskellige kaster i samfundet. Logisk set modtog mumier af konger en bedre pleje i mumificering.

Ligesom moselig, har mange Guanchemumie fået et navn, som regel i den by hvor de har opdaget eller i nogle tilfælde, opkaldt efter de udenlandske byer, hvor de er blevet opbevaret. Den nuværende regering på Tenerife har krævet de mange mumier tilbage, der havde forladt øen ulovligt.

Disse mumier omfatter:

 Mumien fra San Andrés (Momia de San Andrés): blev fundet i en hule i byen San Andrés i Santa Cruz de Tenerife.
 Guanchemumierne fra Neochea (Momias guanches de Necochea): mandlige og kvindelige mumier, der indtil 2003 var i Necochea, (Argentina).
 Guanchemumien i Madrid (Momia guanche de Madrid): befinder sig i Madrid, Tenerifes regeringen har anmodet om tilbagelevering.

Henvisninger

Eksterne kilder 
 La momificación entre los guanches de Canarias 

 
Antropologi
Atleticum

Atleticum er en atletikhal, som ligger på stadionområdet i Malmøs bydel Hyllie. I nærheden findes Swedbank Stadion, som er Malmö FF's hjemmebane, Malmö Stadion, Malmö Isstadion, Baltiska Hallen og Pildammsparken.

Det første atletikstævne her blev arrangeret i 1992. Løbebanerne måler 200 meter og har fire baner, med radius 16,5 meter, dosseringen 13,0 grader, banebredden 1,0 meter. Til kuglestød anvendes gummikugler.

Frem til december 2007, da Danmark med Sparbank Arena i Skive fik den første rigtige indendørs atletikhal, afholdte Dansk Atletik Forbund flere indendørs Danmarksmesterskaber i Atleticum.

Idrætsanlæg i Malmø
Etableret i 1992
Waveplane

WavePlane også kendt som BølgeHøvlen er opfundet af Erik Skaarup tilbage i 1989. WavePlane er en bølgemaskine af ind- og overskylnings typen. Den er pt. den eneste af sin art i verden. 

WavePlane udvinder energi ved at lade bølger skylle ind og op ad maskinen. Bølgen rammer først maskinens deltaformede spids i fronten. Under overfladen er der en kunstig strandbred, der er med til, at løfte den underste del af bølgen op og ind i de vandret liggende lameltragte, der er over overfladen. Jo højere op en ny tragt er, jo længere tilbage og væk fra bølgeretningen. Da tragtene snævrer ind før de løber ind i de vandret liggende svinghjulsrør (et højre og venstre rørt) under havoverfladen, vil vandhastigheden stige. Inde i det vandret liggende svinghjulsrør (hvirvelrør) løber vandet nu i spiralrotation mod udløbet, hvor der er monteret en turbine/generator, der omformer denne kraft til elektricitet. WavePlane er altså en pumpe uden bevægelige dele før en turbine. WavePlane er en af de få bølgemaskiner, der omformer den pulserende slagkraft i bølgerne (ca. 10 i minuttet) til en jævn roterende vandkraft kun ved hjælp af formen og uden bevægelige dele før de rammer turbine bladene.

Eksterne henvisninger 
 WavePlane (dødt link), backup
 WavePlane princip video 

Bølgeenergi i Danmark
Bølgekraftværker
DexaWave

DexaWave er en bølgemaskine der benytter bølgernes op- og nedadgående bevægelser. Den består af fire pontoner hvor to af disse er placeret på midten mens de to andre i en afstand på hver side. Når bølgerne nærmer sig maskinen vil pontonerne forskyde sig i forhold til hinanden. Det er denne bevægelse der giver anledning til energien. 

DexaWave har testet en 1:10 skalamodel af maskinen i Limfjorden.

DexaWave har haft en 1:5 maskinen til test ud for kysten ved Hanstholm, denne maskine vejer 20 tons.

Eksterne henvisninger 
 DexaWaves hjemmeside 
 Artikel omkring DexaWave 1:5 

Bølgeenergi i Danmark
Bølgekraftværker
Uggie

Uggie (født 14. februar 2002 - død 7. august 2015) var en trænet Jack Russell-terrier. Hunden deltog i flere reklamer i USA, men hans mest berømte film er roller i Vand til Elefanterne og The Artist.

Hunden spillede fra 2012 udelukkende biroller. Hunden er efter 10 år gået på pension. Den blev reddet fra at blive sendt til et internat for bortløbne hunde af Omar Von Muller, der er domptør.

Der var diskussion i Oscarkomiteen, der var ikke plads til en firebenet. Det endte med, at hunden Uggie fik lov til at være med, da den lige havde fået en Golden Collar Award for bedste hund. Vinderen som bedste mandlige Oscar-skuespiller i The Artist, franskmanden Jean Dujardin, insisterede på at få Uggie med på scenen.

Uggie blev aflivet i en alder af 13 år den 7. august 2015 efter at have udviklet en prostatatumor.

Referencer

Eksterne henvisninger 
 Hunden Uggie stjal Oscarshowet
 Uggie the Dog Does Tricks for Ellen

Berømte hunde
Poseidon (bølgemaskine)

Poseidon er en bølgemaskine hvis koncept går tilbage til 1980. Maskinen benytter bølgernes op og nedad gående bevægelser til udvikling af effekt. Til dette benyttes en række flydere der har front imod bølgerne. Et hydrauliksystem benyttes til at omdanne flyderenes bevægelser til energi. Bag Poseidon er vandet helt stille.

Udviklingsforløb 
Tests: 
 1998 – en 1:30 skalamodel blev testet hos Aalborg Universitet, denne havde en front mod bølgerne på 2,4 meter. 

 1999/2000 – blev forskellige flydere på 0,75 meter testet.

 2001/2002 – blev en 1:10 skalamodel testet med en bølgefront på 8,4 meter. 

 2010 – fik Poseidon søsat deres 1:6 skalamodel kaldt Poseidon 37. Denne har en front mød bølgerne på 37 meter og vejer 330 ton. Anlægget udskiller sig fra andre da dette har fået påmonteret tre vindmøller a 11 kW. Herved bliver den maksimale effekt på maskinen 113 kW.

Eksterne henvisninger 
 Energy-supply Artikel 22. juni 2010
 Ingeniøren Artikel 22. juni 2010 
 Poseidons hjemmeside (Poseidon floating power)
 Energi-Styrelsen omkring Poseidon 

Bølgeenergi i Danmark
Bølgekraftværker
Slag (krig)

Et slag er i militær sammenhæng en træfning mellem to fjendtlige styrker, som regel i stor skala med mange soldater involveret. Hensigten med et slag er som oftest at finde ud af, hvis hær er stærkest, idet vinderen af slaget ofte vil være tættere på at vinde den samlede krig. Slaget kan også udkæmpes med henblik på erobring af et eftertragtet område, der ofte vil være af taktisk og/eller strategisk betydning. Man skelner mellem søslag, der foregår til søs, traditionelle slag, der foregår på landjorden, samt i nyere tid luftslag, der overvejende udkæmpes i luften.

En række slag har haft afgørende betydning for historiens udvikling. Således betød slaget ved Hastings begyndelsen på normannernes herredømme i England, og slaget ved Stalingrad betragtes normalt som vendepunktet på Østfronten under anden verdenskrig.

Betegnelsen bliver også brugt om civile kampe, fx Slaget på Fælleden.
Us The Two-Headed Horse

Us The Two-Headed Horse er det første studiealbum af det danske rockband Kill Screen Music og blev udgivet 2010. Albummet indeholder bandets første singler Traffic og The Sand Is Washing Us Away.

Rockalbum fra Danmark
Domptør

Domptør (fr. dompteur,  lat. domitor) er en person, som foretager dressur af vilde dyr samt fremviser disse, eksempelvis i et cirkus, på et marked eller lignende.

Stillingsbetegnelser
Cirkusartister
Geoffrey af Monmouth

Geoffrey af Monmouth var præst og en af hovedpersonerne i den britiske historieskrivning. Geoffrey blev født omkring 1100 i Wales og af bretonsk afstamning. Efter eksamen ved universitetet i Oxford blev han ærkediakon i Llandaff (Monmouth) og i 1152 biskop i St Asaph. Han døde omkring 1154.

Geoffrey skrev flere interessante værker. Det tidligst udgivne var Prophetiae Merlini eller Merlins profetier, som Geoffrey skrev før 1135. Her præsenteres apokalyptiske beretninger, som om de var skrevet af Merlin, som før Geoffreys bog var kendt som Myrddin. Geoffrey ændrede måske navnet for at undgå den pinlige association til det franske ord merde. Da værket om den legendariske profet var det første, som blev udgivet på et ikke-brythonsk sprog, blev det flittigt læst, og dets profetier blev betragtet som sande, omtrent som Nostradamus' profetier flere århundreder senere.

Næste bog var Historia Regum Britanniae, De britiske kongers historie. Værket handler om Storbritanniens konger før saksernes tid og indeholder flere legender af tvivlsom sandhedsværdi. Fx at Aeneas var de første britiske kongers stamfader. I dette værk, som i flere århundreder har påvirket forfattere og britiske historikere, nævnes kong Arthur og kong Lear første gang.

Geoffreys sidste værk var Vita Merlini, Merlins liv, som han skrev mellem 1149 og 1151. Heri gengiver Geoffrey sin version af ældre walisiske fortællinger.

Referencer 

Personer fra Wales
Latinske forfattere
Personer fra middelalderen
Tjek fødselsår
Cimarron

Cimarron kan henvise til:

 steder
 Cimarron, Californien
 Cimarron, Colorado
 Cimarron Hills, Colorado
 Cimarron, Kansas
 Cimarron, New Mexico
 Cimarron City, Oklahoma
 Cimarron County, Oklahoma
 Cimarron, Texas
 Cimarron Township (flertydig)

 Cimarron River - en flod i delstaterne Oklahoma, Kansas, Colorado og New Mexico i USA.

 andet
 Cimarron (film) - en amerikansk westernfilm fra 1931
Luuk de Jong

Luuk de Jong (født 27. august 1990 i Aigle, Schweiz) er en professionel fodboldspiller fra Holland der spiller som angriber. Han spiller for den spanske La Liga klub FC Barcelona, udlejet fra Sevilla i . Han har tidligere været på lejeaftale med Newcastle, der spiller i Premier League.

Luuk de Jongs storebror Siem de Jong spiller for Newcastle.

Klubber 
De Jong blev født i Aigle i Schweiz af hollandske forældre, der på dette tidspunkt spillede professionel volleyball i landet. Da Luuk havde fyldt 4 år flyttede familien tilbage til Holland.

Luuk og broderen Siem begyndte at spille ungdomsfodbold i den lille klub DZC'68.

De Graafschap 
Luuk de Jong kom til De Graafschap i sommeren 2008 på en ét årig kontrakt. Han fik debut i Æresdivisionen den 7. november samme år da han blev indskiftet i en kamp mod NAC Breda. I de Jongs første sæson i klubben rykkede holdet ud af landets bedste række. Han nåede i alt at spille 14 kampe og score 2 mål for De Graafschap.

FC Twente 
I april 2009 underskrev Luuk de Jong en 3-årig kontrakt med FC Twente der var gældende indtil 30. juni 2012. Efter kontraktudløb forlod De Jong klubben. Han nåede at spille 119 kampe og score 59 mål for klubben, hvoraf de 76 kampe og 39 scoringer var i Æresdivisionen.

Borussia Mönchengladbach 
De Jong underskrev 18. juli 2012 en 5-årig kontrakt med bundesligaklubben Borussia Mönchengladbach.

Landshold 
Luuk de Jong debuterede 7. februar 2011 for Hollands fodboldlandshold, da han blev indskiftet i en venskabskamp mod Østrig. I midten af maj 2012 blev han udtaget til Europamesterskabet i fodbold i Ukraine og Polen, men han fik ikke spilletid i Hollands tre kampe ved turneringen. Han var den 17. september 2012 registreret for 7 landskampe og ét mål for nationalmandskabet.

Eksterne henvisninger 

 Borussia Mönchengladbachs spillertrup  på borussia.de 
 Luuk de Jongs profil og statistik på FC Twentes hjemmeside. 
 Profil på transfermarkt.co.uk

Referencer 

Fodboldspillere fra Holland
Fodboldspillere fra De Graafschap
Fodboldspillere fra FC Twente
Fodboldspillere fra Borussia Mönchengladbach
Fodboldspillere fra Newcastle United F.C.
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Snæbum Sø

Snæbum Sø er en lille sø, der ligger omgivet af landsbyen Snæbum, med Snæbum Kirke ved den sydvestlige ende, godt otte km vest for Hobro. Søen er et kendt fiskevand hvor der kan fanges gedde, aborre, sandart, ørred, ål og suder.

Eksterne kilder og henvisninger 

 Danmarks Søer, Søerne i Nordjyllands og Viborg Amter, af Thorkild Høy m.fl. 

Søer i Mariagerfjord Kommune